Diari Oficial de la Generalitat Valenciana


Sumari del DOGV 5200, del 16-02-2006 (2006/1363)

Notificació a Carmen Zarzuela Cañizares. Expedient número V-DANU-03/2004.
-------------------------------------------------------------------------

### Dades del document

Número de DOGV
:   5200

Data del DOGV
:   16-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1363


Organisme emissor
:   Conselleria de Territori i Habitatge

Tipus de document
:   Anunci

Notificació a Carmen Zarzuela Cañizares. Expedient número V-DANU-03/2004. [2006/Q1363]   
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la Carmen Zarzuela Cañizares, grup José Sales, número 4, bloc D, escala 1, 1r, 4a (46459 Algemesí), la resolució del recurs d'alçada amb el número de referència interna R-360/2005.  
Resolució de la secretària autonòmica de Territori i Medi Ambient del recurs d'alçada relatiu a l'expedient de desnonament administratiu per no ús V-DANU-03/2004, de l'habitatge siti al grup José Sales, número 4, bloc D, escala 1, porta 4, Algemesí (València). Grup 460602.  
Dades del reclamant   
Cognoms i nom: Zarzuela Cañizares, Carmen  
Número expedient: V-DANU-03/2004  
Dades de l'habitatge   
Codi de l'habitatge: 8019247410  
Domicili: grup José Sales, número 4, bl. D, esc. 1, pl. 1, pta. 4, Algemesí  
Règim: accés diferit  
Adjudicatària: Eusebia Cañizares Linuesa  
I. Antecedents  
Cronològicament exposats, els fets essencials relatius a aquest expedient (s'adjunta documentació justificativa d'aquests), són els següents:  
1. En data 1 de desembre de 1961, s'adjudica al Feliciano Zarzuela Pérez l'esmentat habitatge en règim d'accés diferit a la propietat, i es concedeix la subrogació del contracte a favor de Eusebia Cañizares Linuesa (viuda del titular) en data 17 d'octubre de 1981. (Documents núm. 1 i núm. 2).  
2. Per informes d'Inspecció del Centre de Gestió d'Habitatge Públic, de l'Ajuntament i de la Policia Local d'Algemesí, es detecta que l'adjudicatària no destina l'habitatge de promoció pública com a domicili habitual i permanent. (Documents núm. 3, núm. 4 i núm. 5) .  
3. S'inicia un expedient de desnonament administratiu per no ocupació.   
. El 10 de febrer de 2004, es dicta providència. (Document núm. 6).  
. El 17 de febrer de 2004, es notifica el plec de càrrecs. Es fa constar que en no haver-se pogut practicar d'acord amb el que estableix l'article 59.1, 2 i 3 de la Llei 30/1992, de 26 de novembre, es publica aquesta per mitjà d'edictes en el tauler d'anuncis de l'ajuntament en el seu últim domicili conegut i en el Diari Oficial de la Generalitat Valenciana. (Document núm. 7).   
. El 29 de setembre de 2004, intentada la notificació de la proposta de resolució sense haver-se pogut practicar per no trobar-se a ningú en el domicili, es notifica aquesta mitjançant la publicació d'edictes en el tauler d'anuncis de l'ajuntament en el seu últim domicili conegut i en el Diari Oficial de la Generalitat Valenciana. (Document núm. 8).  
. El 14 de febrer de 2004, el director general d'Habitatge i Projectes Urbans dicta resolució. Després de dos intents de notificació i pel fet de no trobar-se ningú en el domicili es publica aquesta en la forma establida en l'article 59.4 de la Llei 30/1992, de 26 de novembre. (Document núm. 9).   
4. Finalment, en data 4 d'agost de 2005, sent ferma la resolució, interposa recurs d'alçada sense antecedents de fet ni fonaments de dret, contra la Resolució de data 14 de febrer de 2005. (Document núm. 10).  
II. Fonaments de dret  
1. L'article 141, en relació amb l'article 138.6, ambdós del Decret 2.114/68, de 24 de juliol, sobre el Reglament d'Habitatges de Protecció Oficial, en relació també amb l'article 30, sisena, del Reial Decret 2.960/1976, de 12 de novembre, pel que s'aprova el Text Refós de la legislació d'habitatges de protecció oficial, inclouen entre les causes legals de desnonament administratiu d'habitatges de promoció pública no destinar l'habitatge a domicili habitual i permanent.  
2. L'article 115.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per la Llei 4/1999, de 13 de gener.  
III. Contestació a al·legacions  
L'article 115.1 de la Llei 30/1992, de 26 de novembre, estableix «el termini per a la interposició del recurs d'alçada serà d'un mes si l'acte fora exprés».  
El recurs d'alçada es presenta fora del termini del mes, per tant, en ser extemporània la interposició del recurs no s'entra en el fons de l'assumpte.  
Resolució  
Vist l'expedient, es dedueix que queda suficientment acreditat que la Carmen Zarzuela Cañizares presenta el recurs d'alçada fora del termini del mes, per la qual cosa és extemporani.   
Vistos els fets, les disposicions legals citades i les d'aplicació general, com també la proposta del director general d'Habitatge i Projectes Urbans, la secretària autonòmica de Territori i Medi Ambient resol:  
La inadmissió del recurs d'alçada.  
Contra aquesta resolució, que posa fi a la via administrativa, es pot interposar recurs contenciós administratiu davant del jutjat contenciós administratiu corresponent en el termini de dos mesos, comptadors a partir de l'endemà de la recepció d'aquesta notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que es puga exercir qualsevol altre recurs que es crega oportú.  
València, 4 de novembre de 2005.. La secretària autonòmica de Territori i Medi Ambient: Cristina Serrano Mateo.